29 Cur. KRUUSE 
Foraaret, da der her altid danner sig Huller og Sprækker i Isen, 
hvorigennem de kan fiske de forskellige Havdyr og Alger, som maa 
erstatte kraftigere Fødemidler. Selve Bugten er omtrent sandet til, 
idet der hele Kysten rundt strækker sig en Undervandsterrasse med 
20—60 cm Vand; kun Midten har indtil 4m Vanddybde. Paa Ran- 
dene af denne Terrasse findes en tæt Bevoksning af den ikke andet- 
steds fundne Chorda filum, som næsten udelukker alle andre Alger. 
Fra det dybe Vand i Fjorden (over 30 m) hentede Skraberen hoved- 
sagelig kun Lithothamnier og Dyr op; men af disse sidste var der 
imidlertid rigeligt, hvad Individer angik, medens Årtsantallet var 
mere indskrænket. Almindeligst var Orme (Lepidonotus) og Mus- 
linger samt smaa Ulkearter. Der maa utvivlsomt findes flere og 
større Fisk end de, der kom op ved Skrabningerne; men jeg havde 
intet passende Fangstredskab, og flere Forsøg paa at fange dem med 
Snøre og Pilk har kun givet negativt Resultat. Imidlertid bringer 
Sælerne (hvis Mavesæk oftest kun indeholdt lavere Dyr) undertiden 
Fisk til Overfladen, hvoriblandt jeg har set Hellefisk, Rødfisk og 
meget sjælden Macrurus. Et Eksemplar af denne sidste fik jeg netop 
påa Maanedens sidste Dag fra de Indfødte, som bragte den til mig 
i Stedet for som sædvanlig ved andre Fisk at fortære den, da de 
ansaa den for en stor Sjældenhed paa Stedet. En- Fisk, som jeg 
ikke sjældent hørte Tale om, men af denne Grund kun fik at se een 
Gang, var Stenbideren; den spises ofte af de Indfødte. 
Endelig gjorde jeg endnu i September et Par Ture ind over 
Landet og var saa heldig paa den ene at finde en Dam omtrent helt 
opfyldt af Sparganium minimum og Callitriche hamulata v. trichophylla, 
og paa Sydsiden af Amaga (Præstefjæld) 200—250 m over Havet fandt 
jeg ved en Bæk 10 Eksemplarer af Archangelica, som øjensynligt 
ikke trivedes videre godt, idet de højeste kun naaede 40'cm over 
Jorden. Om Bækken var til begge Sider et tæt Grønsvær af 1—2 m 
Bredde med kraftige Tuer af Alchimilla glomerulans, medens Randen 
af Grønsværet pletvis dannedes af den noget lysere og mindre Alchi- 
milla filicaulis f. vestila. Et lignende Forhold saas mellem Ranun- 
culus acer, som stod nærmest Bækken, og Varieteten Nathorstii i 
henved 1 m Afstand. Uden for Grønsværsdækket fandtes Hieracium 
nigrescens hyparcticum og uden for den 1 3—4 m Afstand den alminde- — 
lige Fjældmarksflora paa Grusgrund. Lokaliteten illustrerede godt 
Vandets Betydning for Plantevæksten, idet de øvrige Betingelser, 
saavidt jeg kunde se, var ens. 
Oktober. 
Allerede i de sidste Dage af September sneede det ret jævnlig; | 
men Nedbøren var dog mest Regn, og først ind i Oktober blev 
